# data[].attributes.body
Kartok paskui mane ir daryk kaip aš.

# data[].attributes.headline
PRADĖK DIENĄ SU DAINELE „Ding Dang Dong“ 

# data[].attributes.subject
PRADĖK DIENĄ SU DAINELE „Ding Dang Dong“ 

# data[].attributes.body
Pažygiuok po kambarį kartu su mažaisiais muzikantais mojuodamas rankelėmis, kilnodamas kojeles. Gali atlikti ir savo sugalvotus judesius.

# data[].attributes.attachment_link.title
Ding Dang Dong - Vaikiškos Dainelės Dainų Karuselė.TV

# data[].attributes.body
rytą pradėti nuo kiškučio Baltučio mankštelės.

# data[].attributes.headline
Mankštintis galite atlikdami smagų ridenimo ir gaudymo pratimą dviese. 

# data[].attributes.subject
Mankštintis galite atlikdami smagų ridenimo ir gaudymo pratimą dviese. 

# data[].attributes.body
Pvz., vaikas, laikydamas kamuolį (arba kočėlą, apelsiną, folijos volelį ar margutį), sėdi pražergtomis kojomis taip, kad neliestų draugo kojų. Jie ridena vienas kitam kamuoliuką. Ridenimo būdų galima sugalvoti daugybę. Labai smagu ridenti margučius!

Pažiūrėkite vaizdo įrašą, kaip smagiai galima atlikti pratimą. Tai gali būti atliekama ir kitaip. Kūrybiškumui ribų nėra :)

# data[].attributes.body
Pažaiskime su namuose turimais daiktais. Ugdomasis efektas bus tas pats, o įspūdis - stipresnis. Juk 2-3 metų vaikui priimtinesnis santykis su daiktais negu su vaizduote. Ugdysime sakytinės kalbos, matematinius gebėjimus, lavinsime pastabumą, gebėjimą susikaupti.

# data[].attributes.body
Rekomenduojama žaisti stebint suaugusiajam. Tegu vaikas suranda tokį pat margutį. Padėkite, jeigu matote, kad reikia.

Žaidžiant būtina kalbėtis apie margučių kiekius, dydžius, spalvas, kaip kuris išmargintas (taškeliais, trikampiais, kvadratais...). Vaikas klausysis jūsų ir dėsis į galvelę.

# data[].attributes.body
Žaidžiama kartu  su suaugusiuoju.
Reikės: 3 indelių (nuo jogurto, vienkartinių puodelių), medinio kiaušinio  (ar mažo žaisliuko, saldainio, kt.). Paslėpkite kiaušinį ar žaisliuką po vienu iš indelių. Stumdykite apverstus indelius ir keiskite jų vietą išlaikydami vaiko dėmesį ties tuo, po kuriuo slepiasi kiaušinis. Paklauskite vaiko, kur paslaptis. Tegu vaikutis išrenka ir pats atverčia pasirinktą indelį. Jam atspėjus, pagirkite :)

# data[].attributes.body
Jeigu vaikas kalba, galite pasimokyti eilėraštį apie Velykas. Eiliuoto teksto mokymasis ne tik gerina atmintį, bet ir ugdo rišliąją kalbą. Mokykloje geriau seksis rašyti rašinius ir pasakoti.

# data[].attributes.body
Siūlome pasirinkti vieną ar kelis kūrinėlius, juos išklausyti ar perskaityti, aptarti paveikslėlius, įvykius.
Ugdoma rišlioji kalba, lavinama vaizduotė, skiepijamos moralinės vertybės.

# data[].attributes.body
Ką kiškelis nešė krepšelyje? Kam davė margučių? Kiek margučių guli žolėje? Kas nutiko Raibutės kiaušiniui?

# data[].attributes.body
Ką veikė gaidelis krūme? Kas nutiko vištytei? Ką padarė lazdynas? Ožka? Piemuo? Kiaulė? Vilkas? Galima klausinėti, kol vaikas domisi pasakojimu.

# data[].attributes.body
Kokiai šventei ruošėsi nykštukas ? Ką pagaminti pasiūlė Kakė Makė ? Ką Kakė Makė atėmė iš kiškučio?

# data[].attributes.body
Ugdysime skaičiavimo ir spalvų pažinimo gebėjimus.

# data[].attributes.body
Paskaičiuokite kartu su vaiku žiūrėdami vaizdo įrašą ir klausydami improvizacinės dainelės.

# data[].attributes.attachment_link.title
Skaičių dainelė - Viens du trys ant tvoros gaidys - GinGi

# data[].attributes.body
Puikus mokomasis filmukas mažiesiems mokytis spalvų.

# data[].attributes.attachment_link.title
Dainele Apie Spalvas - Daineles Vaikams Lietuviskai

# data[].attributes.body
Reikės: kiaušinio trafareto, dažų (guašo, akvarelės, kt.) ar spalvotų pieštukų, flomasterių. Trafaretą galite pasidaryti patys pagal matomą piešinėlyje.

# data[].attributes.body
Galima kiaušinius marginti ir kitu būdu. Iš pradžių vaškinėmis kreidelėmis pažymėti įvairius ornamentus, o po to nuspalvinti juos vandeniniais dažais ar guašu. Marginimo eiga paveikslėlyje.

# data[].attributes.body
Jums reikės: popieriaus lapo, dažų (juos geriau pilkite į lėkštutę), pieštuko ar flomasterio kojytėms piešti, plastmasinių akučių (galite panaudoti žirniukus, sagutes), snapelio. Ir, žinoma, kempinės (porolono, medžiagos gabalėlio, įsukto į tinklelį nuo bulvių).

Viščiukų pulkelis – dar geresnis sprendimas :)

# data[].attributes.body
Įdomu bus ne tik vaikučiams, bet ir tėveliams, esame tuo įsitikinusios.
Šaltinis: STEAMuko eksperimentai.

# data[].attributes.body
Eksperimentas padės išsiaiškinti, kodėl kietieji kūnai išlaiko tam tikrą padėtį skysčiuose.

# data[].attributes.headline
TAI ĮDOMU. Margučių marginimas natūraliais dažais 

# data[].attributes.subject
TAI ĮDOMU. Margučių marginimas natūraliais dažais 

# data[].attributes.body
Artėja didžioji Velykų šventė. Pagrindinis jos akcentas, ypač džiuginantis vaikus, - kiaušinių marginimas. Tik svarbu prisiminti, kad cheminiai dažai įsigeria per kiaušinio lukštą ir gali pakenkti sveikatai. Todėl siūlome išbandyti natūralesnį būdą.

# data[].attributes.attachment_link.readable_text
Margutis - gyvybės, derlingo pavasario ir sočių metų simbolis. Senovėje margučių spalvos turėjo ypatingą prasmę. Raudona spalva simbolizavo gyvybę, juoda - žemę, mėlyna - dangų, žalia - augmeniją, geltona - javus. Žinoma, parduotuvėje dažų nebuvo galima nusipirkti, tačiau kiaušinius galima dailiai išmarginti ir natūraliomis priemonėmis. Siūlome išbandyti ir šventinį stalą papuošti spalvingais margučiais be jokios chemijos!
Žemiau pateikiame variantus, kokie maisto produktai padės išgauti kokią spalvą jais dažant baltus kiaušinius (skliaustuose užrašėme, kokia spalva bus dažant rudus), o po jais rasite tikslų receptą, kaip iš šių produktų paruošti natūralius kiaušinių dažus bei kaip šiais dažais gražiai nudažyti margučius.

Beje, spalvų gairėmis vadovaukitės labiau kaip nuorodomis, nes dažant natūraliai visada lieka šiek tiek magijos elemento ir tikslus atspalvis labai priklausys nuo to, kokio stiprumo nuovirą išvirsite, kiek laiko jame laikysite margučius (atspalvis kartais kinta su kiekvienu pusvalandžiu ar net greičiau), kokio atspalvio buvo kiaušinio lukštas (baltas, lengvai rudas, tamsiau rudas) ir dar kai kurių sunkiai nuspėjamų momentų, kuriuos mes vadiname tiesiog mažais Velykų stebuklais, nes nors ne visada tiksliai tokie kaip tikėjomės, bet natūraliai dažyti margučiai visada pavyksta tikrai be galo gražūs :)

1. Dangaus mėlynumo spalva: 200 gramų smulkiai supjaustyto arba sutarkuoto mėlynojo kopūsto pusei litro vandens (šiais dažais dažant rudus kiaušinius išgausite labai tamsiai žalią, o ant kai kurių rudų kiaušinių - net beveik juodą spalvą). Tik nepatingėkite kopūsto supjaustyti smulkiai, nes verdant stambiai pjaustytą ilgai užtruksite, kol išsiskirs pakankamai pigmento. Paruoštas nuoviras turėtų būti labai tamsus, beveik juodas.

2. Ryški, tamsiai mėlyna spalva. 100 g šviežių arba šaldytų miško mėlynių (arba 200g naminės mėlynių uogienės, jeigu pirktinė - jos dėkite šiek tiek daugiau) pusei litro vandens. Iš pradžių mėlynių nuovire laikomas kiaušinis įgaus lengvai melsvą spalvą, tada - mėlyną ir pamažu spalva vis sodrės, tad tiesiog pasirinkite, kurio atspalvio norite, ir jį pamatę išgriebkite kiaušinius iš dažo (šiais dažais dažant rudus kiaušinius mėlynumas bus tamsesnis, su lengvu violetiniu atspalviu). Beje, bent mums gražiausia mėlyna spalva nudažė būtent šaldytos miško mėlynės bei naminė mėlynių uogienė. Dažant su pirktine mėlynių uogiene (tikrinome kelias jos rūšis) kiaušinis baltu lukštu įgavo kiek labiau pilkšvai violetinį atspalvį negu tamsiai mėlyną. Margučiai irgi pavyko gražūs, tiesiog kitokie. Detalų dažymo mėlynėmis receptą rasite čia.

3. Sodri raudona spalva: 2 stiklinės raudonojo svogūno lukštų pusei litro vandens (šiais dažais dažant rudus kiaušinius raudona spalva bus dar sodresnė ir tamsesnė, joje labiau dominuos rudi tonai).

4. Oranžinė spalva: 2 stiklinės geltonojo svogūno lukštų pusei litro vandens (šiais dažais dažant rudus kiaušinius išgausite tamsiai rudą, rūdžių spalvą).

5. Lengva rausva spalva: 300 gramų sutarkuotų burokėlių pusei litro vandens (šiais dažais rudų kiaušinių dažyti nerekomenduojame, nes ant rudo lukšto ši spalva blankoka).

6. Geltona spalva: 3 šaukštų ciberžolės pusei litro vandens (šiais dažais rudų kiaušinių dažyti nerekomenduojame, nes kiaušinis atrodys tiesiog tamsiau rudas, spalva sunkiai pastebima).

7. Lengva violetinė arba levandų spalva: 30 g kinrožių arbatos pusei litro vandens (šiais dažais dažant rudus kiaušinius išgausite sodriau violetinę, o kartais ir melsvą spalvą).

8. Žalia spalva. Šiai spalvai išgauti dažniausiai rekomenduojama virti špinatus, tačiau nors bandėme su įvairiomis špinatų rūšimis bei skirtingais jų pjaustymo stambumais, kiaušiniai mums atrodė labiau purvini negu kad žalsvi. Daug geriau pasiteisino toks būdas - virtus baltus kiaušinius tris valandas palaikėme iš ciberžolės pagamintame daže (kaip aprašyta 6-ame punkte), o tada keletui minučių pamerkėme į dažą, pagamintą iš mėlynųjų kopūstų (paruoštame kaip aprašyta 1-ame punkte). Taip kiaušiniai įgavo gražią samaninės žalios spalvą. Tikslus laikymo kopūstų nuovire laikas labai priklausys nuo noviro stiprumo, tiesiog vis kas minutę-dvi patikrinkite spalvą. Tiesa, šį būdas mums suveikė tik su baltais kiaušiniais. Daugiau apie šį dažymo būdą skaitykite čia.

9. Juoda spalva. Jai tinka tas pats miško mėlynių dažas, kuris aprašytas 2-ame punkte, tiesiog laikykite jame margučius per naktį. Kiaušiniai bus labai tamsiai mėlynos, beveik juodos spalvos (šiais dažais dažant rudus kiaušinius mėlynumas matosi kiek mažiau ir juoda spalva būna dar stipresnė, sodresnės).

Per naktį palaikius rudą virtą kiaušinį stipriame mėlynųjų kopūstų nuovire (paruoštame kaip aprašyta 1-ame punkte) irgi gavome sodrią juodą spalvą, dar net intensyvesnę negu dažant su mėlynėmis.

Dažų paruošimas. Pasirinktas natūraliai dažančias medžiagas sudėkite į puodą, užpilkite vandeniu ir užvirkite. Ugnį sumažinkite iki minimalios, puodą uždenkite ir virkite 10-30 min., priklausomai nuo to, ką tiksliai verdate ir kokio ryškumo dažų pageidaujate. Pavyzdžiui, mėlynes ar ciberžolę užteks pavirti trumpiau (kokias 5-10 minučių), o mėlynuosius kopūstus ar svogūnus paprastai tenka virti kiek ilgiau. Kuo ilgiau virsite, tuo tamsesnio ir ryškesnio atspalvio dažus turėsite (tačiau jų bus mažiau, kadangi ilgai verdant skystis nugaruos). Dažo spalva turėtų būti keliais tonais tamsesnė negu kad pageidaujama margučių spalva.

Paruoštus dažus palikite atvėsti, o tuomet pasirinkite, ar norėsite vientisos spalvos kiaušinių, ar šiek tiek margų. Jeigu norite vientisos spalvos, paruoštus dažus perkoškite per sietelį. Kitu atveju dažo galite ir neperkošti, tada daže esantys vaisių ar daržovių likučiai liesdamiesi prie kiaušinių sukurs lengvą natūralų raštą.

Į atvėsusius dažus įmaišykite acto (vienam puodeliui dažančio skysčio reikės daugmaž vieno šaukšto acto). Labiausiai čia tinka tradicinis 9 proc. stiprumo actas. Esame bandę jį pakeisti obuolių actu ar citrinų sultimis, tačiau visgi įprastas actas suveikia efektyviau ir su juo dažomi kiaušiniai spalvos įgauna daugiau. Acto veikimo principas labai paprastas - jis šiek tiek suminkština kiaušinio lukštą, tad į jį lengviau įsiskverbia dažo pigmentas.

Nuotraukos šaltinis Shutterstock

Kiaušinių pasirinkimas. Turbūt nenustebinsite patvirtindami, jog ryškiausiais tonais spalvos atsiskleis ant baltos spalvos kiaušinių. Tačiau sodrioms, tamsioms spalvoms tinka ir mūsuose įprastesni kiaušiniai rudu lukštu. Iš tiesų Lietuvoje baltus kiaušinius dedančių vištų šiais laikais beveik niekas nebeaugina dėl labai praktiškų priežasčių - rudas kiaušinių lukštas tvirtesnis. Prekybininkai kiaušinių baltu lukštu dažniausiai atsiveža tik prieš pat Velykas ir beveik visada jie bus iš aplinkinių šalių. Tad jeigu kiaušinių dažymo būdus norite išbandyti anksčiau arba esate linkę rinktis vietinę produkciją, mūsų patarimas - prieš perkant kiaušinius pavarstykite jų dėžutes. Rudi kiaušiniai niekada nebūna vienodai rudi - jų lukšto spalva varijuoja nuo vos rustelėjusios iki sodriai rudos, tad beveik visada kažkurioje dėžutėje rasite daugiau šviesesnio atspalvio kiaušinių. O perkant turgelyje galite net paprašyti pardavėjo, jog būtent tokių šviesesnių jums ir parinktų.

Kiaušinių dažymas. Inde vienu sluoksniu išdėliokite kietai virtus kiaušinius ir juos užpilkite atvėsusiais paruoštais dažais taip, kad jie būtų visiškai apsemti. Jog nusidažytų tolygiai, kiaušiniai turėtų nesiliesti tarpusavyje bei neliesti indo krašto. Tą pasiekti bus lengviausia, jeigu prieš dėdami kiaušinius, inde patiesite porą sluoksnių popierinio rankšluosčio ir kiaušinius dėsite ant jo.

Kiaušinius dažuose laikykite tol, kol jie įgaus jums patinkančią spalvą. Laikymo trukmė labai priklausys nuo dažančios medžiagos. Pavyzdžiui, mėlynės ar ciberžolė atspalvį ima suteikti labai greitai, jis matosi jau po valandos ar net anksčiau, bet dauguma kitų natūralių dažų veikia pamažu - palaikius porą valandų suteikia švelnius, subtilius, pastelinius atspalvius, o margučius dažuose palaikius 6-12 valandų, jie džiugina sodriomis, ryškiomis spalvomis.

Jeigu norite dar intensyvesnės spalvos margučių, galite į dažantį skystį juos ne dėti išvirtus, o jame kiaušinius ir virti. Kiaušinius vienu sluoksniu sudėkite į puodą ir užpilkyte išvirtu dažančiu skysčiu taip, jog visiškai apsemtų kiaušinius ir būtų per 1-2 pirštus virš jų. Neuždengę puodo vandenį užvirinkite, o kai jis ims smarkiai burbuliuoti, kaitrą išjunkite ir palikite kiaušinius lėtai atvėsti daže ir jame pastovėti iki įgaus jums patinkančią spalvą. Nesijaudinkite, taip paruošti kiaušiniai bus tikrai kietai virti, tačiau bent jau nepervirs taip smarkiai, kaip jeigu su dažais juos virtumėte ilgiau. Visgi jeigu mėgstate minkščiau virtus kiaušinius, juos rekomenduotume ne virti su dažais, o tiesiog mirkyti jau išvirtus (kaip išvirti norimo minkštumo kiaušinius, skaitykite čia). Galbūt prarasite šiek tiek spalvos, bet laimėsite skonio.

Nuotraukos šaltinis Shutterstock

Margučių blizginimas. Išmargintus kiaušinius atsargiai išimkite iš dažų ir padėkite ant popierinių ranšluosčių. Jokiu būdų jų neplaukite ar netrinkite, nes nuvalysite dažą. Kol kiaušinis drėgnas, dažo plėvelė labai jautri ir lengvai pažeidžiama, o margučiui natūraliai džiūnant, spalva jau daug tvirčiau įsigeria į lukštą. Tad leiskite kiaušiniams natūraliai nudžiūti. Jeigu skubate, galite nebet lengvai ir labai atsargiai "patapšnoti" kiaušinius popieriniais rankšluostėliais, taip juos šiek tiek nusausindami. Kai margučiai visiškai nudžius, minkštą švarią medžiagos skiautelę ar popierinio rankšluosčio gabalėlį suvilgykite trupučiu aliejaus ir juo lengvai "apglostykite" kiaušinių lukštą - tuomet margučiai dailiai blizgės, o jų spalva bus dar intensyvesnė.

Kodėl kartais nepavyksta ir ką daryti? Jeigu margutis neįgavo lauktos spalvos arba ji labai silpna, dažniausios priežastys dvi - per silpnas dažas arba per trumpa laikymo trukmė. Išvirto natūralaus dažo spalva turėtų būti tikrai sodri ir tamsi, gerokai tamsesnė negu norima kiaušinio spalva. Pavyzdžiui, tinkamai išvirtas mėlynojo kopūsto nuoviras bus labai tamsiai mėlynas, beveik juodas. Jeigu dažą išvirsite tik tokios spalvos, kokios norite margučio, patį margutį jis nudažys gerokai švelniau.

Kuo ilgiau laikyste kiaušinį daže, tuo spalva bus sodresnė. Kai kurios natūralios priemonės (pavyzdžiui, ciberžolė) dažo tikrai greitai ir margutis dažnai atspalvį įgauna jau po pusvalandžio ar valandos (žinoma, laikant ilgiau atspalvis ryškėja), tačiau kai kurių priemonių, kaip kad burokėlių nuoviro, dažančios savybės silpnesnės, tad laikyti reikia ilgiau, bent 10-12 valandų. Nors ir ne dažnai, bet kartais nutinka, jog pasirinkta natūrali priemonė turi mažiau pigmento negu literatūroje aprašyta. Pavyzdžiui, esame pastebėję, jog iš pietų šalių atvežti mėlynieji kopūstai pigmento turi mažiau negu tradiciniai lietuviški. Yra buvę ir taip, jog atvežtinis mėlynasis kopūstas margučius mums nudažė ne mėlynai, o raudonai, nes tikriausiai buvo kito porūšio, tad skyrėsi ir spalvos pigmentas.

Jeigu iš dažo ištraukto margučio spalva per silpna ar jums nepatinka, dar ne viskas prarasta. Pabandykite jį palaikyti kitos spalvos daže ir dažnai rezultatas jus nustebins. Net ir per silpname nuovire palaikytas kiaušinis kažkokį švelnų atspalvį vis tiek įgauna, tad jį panardinus į kitą stipresnį dažą, dažnai atsiskleidžia naujų įdomių spalvų ar raštų. Pavyzdžiui, neseniai tikrinome, kokią spalvą virtas kiaušinis įgaus per naktį palaikytas marinuotų burokėlių stiklainiuke. Deja, spalva nors ir buvo šiek tiek rausva, bet labai silpna. Tada tą patį kiaušinį palaikėme sodriame mėlynių nuovire ir jis įgavo žavingą žėrinčiai mėlyną, beveik violetinę spalvą, nors paprastai mėlynės dažo tamsiai mėlynai.

Laisvė fantazijai. Iš tiesų kiaušinius galima marginti bet kokiais dažančiais augalais, vaisiais, daržovėmis, prieskoniais, gėlėmis - vyšniomis, spanguolėmis, paprikos milteliais, petražolėmis, morkų lapeliais, svogūnų laiškais, ramunėlėmis, ąžuolo arba juodalksnio žievės nuoviru, įvairia arbata, kava, sultimis. Tad erdvės naujiems eksperimentams čia bus sočiai.

Norėdami sukurti raštus, išvirtus kiaušinius, prieš merkiant juos į dažus, padenkite vašku, apsukite storesniu siūlu ar apdėliokite žolynais ir įvyniokite į audinio skiautelę.

Nuotraukos šaltinis Shutterstock NORISI DAR ĮVAIRIAU?

O jeigu norite margučius nudažyti dar įvairiau, žemiau pateikiame dar keletą mūsų pačių išbandytų ir visada pasiteisinančių būdų.

Linkime kūrybingų ir spalvingų Velykų!

# data[].attributes.attachment_link.title
Kiaušinius dažome natūraliai - 9 marginimo receptai be jokios chemijos

# data[].attributes.attachment_link.description
Margutis - gyvybės, derlingo pavasario ir sočių metų simbolis. Senovėje margučių spalvos turėjo ypatingą prasmę. Raudona spalva simbolizavo gyvybę, juoda - žemę, mėlyna - dangų, žalia - augmeniją, geltona - javus. Žinoma, parduotuvėje dažų nebuvo galima nusipirkti, tačiau kiaušinius galima dailiai išmarginti ir natūraliomis priemonėmis.

# data[].attributes.headline
MUZIKA. Meninio ugdymo mokytoja rekomenduoja 

# data[].attributes.subject
MUZIKA. Meninio ugdymo mokytoja rekomenduoja 

# data[].attributes.body
padainuoti, pašokti, pasimokyti ritmo. Taip yra ugdomas vaiko meninis skonis bei emocinė kultūra.

# data[].attributes.body
Paklausykite dainelės, pajuskite jos ritmą ir palinguokite į taktą. Pakartotinai skambant dainelei paplokite delniukais.

# data[].attributes.body
Kviečiame kartu su vaiku  padainuoti dainelę ir judesiais parodyti, kas vyksta.
Du gaideliai, du gaideliai (rodome 2 pirštukus)

Baltus žirnius kūlė (kumšteliu suduodame į kumštelį)

Dvi vištelės, dvi vištelės (rodome 2 pirštukus)

Į malūną vežė (vairuojame)

Ožys malė, ožys malė (imituojame girnos sukimą)

Ožka pikliavojo (kratome suėmę abiem rankomis didelį puodą)

O ši trečia ožkytėlė (rodome ragelius)

Miltus nusijojo (sijojame miltus rėtyje)

Musė maišė, musė maišė (maišome šaukštu lėkštėje)

Uodas vandens nešė (ištiestos rankos į šalis, tarsi laikytų kibirėlius)

Saulė virė, saulė virė (rankutes iškeliame aukštyn, sukiojame plaštakas)

Mėnesėlis kepė (plojame vartydami delniukus)

# data[].attributes.attachment_link.title
Du gaideliai  | „Tilidūda“ lietuviškos dainelės vaikams

# data[].attributes.body
Kviečiame pažaisti su vaiku!  Žiūrėdami filmuką stebėkite užduotėlę, po to pabandykite pakartoti matytus veiksmus. Iš pradžių ,,pagrokite“  rankutėmis. Kartodami užduotį lėtai palinguokite ir patrepsėkite kojelėmis. Užduotėlė padės vaikui išgirsti ramią ir linksmą muzikos nuotaiką.

# data[].attributes.attachment_link.title
Ritmas. Lėtos antelės. Greitas malūnėlis

# data[].attributes.body
įtvirtinti jausmus „Linksmas“ ir „Liūdnas“. Pažvelkite į paveikslėlį ir pasiūlykite vaikams pirmiausia surasti „Linksmus“ veidelius, po to – „Liūdnus“. Teisingai atpažinus veidelį, pasidžiaukite kartu su vaiku. Galite jį paskatinti apkabinimu, ženklu „duok penkis“, patapšnojimu per petį ar kitu jūsų pasirinktu būdu.

# data[].attributes.headline
Užduotis „Linksmasis ir liūdnasis kiaušiniai“

# data[].attributes.subject
Užduotis „Linksmasis ir liūdnasis kiaušiniai“

# data[].attributes.body
Kalbėtis su vaikais apie jausmus labai svarbu, tačiau, kad pokalbiai nepabostų, siūlome pasigaminti „Linksmąjį“ arba „Liūdnąjį“ kiaušinius. Galima ir abu.

Paimkite bet kokį (baltą, spalvotą ar margą) popieriaus lapą, jo viduryje nupieškite didelį kiaušinį. Kiaušinio viduryje nupieškite linksmą arba liūdną emociją. Papuoškite kiaušinio veidelį (tai gali būti karoliukai, sagos, spalvoto popieriaus skiautės ir pan.). Papuošę veidelį, galite su vaiku nuspalvinti ar dekoruoti kiaušinį taip, kaip jums patinka.

# data[].attributes.headline
KALBOS UGDYMAS. Logopedė rekomenduoja               

# data[].attributes.subject
KALBOS UGDYMAS. Logopedė rekomenduoja               

# data[].attributes.body
atlikti artikuliacinę mankštelę. Suaugusieji, čia labai reikalinga jūsų pagalba :)

# data[].attributes.headline
Pamankštinkite pirštukus ir atlikite kalbos padargų pratimus žaisdami

# data[].attributes.subject
Pamankštinkite pirštukus ir atlikite kalbos padargų pratimus žaisdami

# data[].attributes.body
kartu su peliuku Mikituku žaidimą „Kopūstėlis". Stebėkite ir kartokite.

# data[].attributes.body
Artėja šv. Velykų šventė. Tai viena iš daugelio tradicijų, kurių laikomasi šeimose. Jų belaukiant padarykite kartu ką nors malonaus (pvz., iškepkite tortą ar sausainių, sukurkite velykinių dekoracijų, išmokite naujų žaidimų ar surenkite patinkamo žaidimo turnyrą). Bendra veikla stiprina tarpusavio ryšį, kuria gražius prisiminimus.

Taigi:

1. Pagalvokite, ką norėtų daryti jūsų vaikas ir kiek galite skirti laiko veiklai.

2. Kreipkitės į vaiką vardu ir paklauskite, ką norėtų nuveikti kartu su jumis.

3. Įgyvendinamas  idėjas užrašykite ir sudėkite į dėžutę.

4. Paprašykite vaiko ištraukti vieną iš idėjų ir ją įgyvendinkite.

Smagių idėjų, kaip praleisti laiką kartu per šventes ne tik lauke, bet ir namuose, rasite straipsnyje. Nenusiminkite, kad ne visas veiklas galėsite atlikti kartu su vaikais, tiesiog turėsite idėjų kitoms šventėms :)

# data[].attributes.attachment_link.readable_text
Studio Africa | Shutterstock.com

Velykos - stebuklinga pavasario, atgimimo ir džiaugsmo šventė, neįsivaizduojama smagių žaidimų.

Velykų žaidimai yra puikus būdas išsijudinti po sočių valgių. Žaisdami juos ne tik pajudėsite, pabendrausite, bet ir supažindinsite vaikus su tradicijomis jiems labiausiai patinkančiu būdu!

Velykinių žaidimų laimėtojai ir prizai

Tokiose šeimų šventėse kaip Velykos paprastai susirenka skirtingo amžiaus vaikai, tad, natūralu, rungtyse dažniausiai geriau sekasi kiek vyresniems vaikams.

Kad mažesnieji liktų nenuskriausti, įsteikite prizus už laimėjimus „Velykų žaidynėse". Prizai nebūtinai turi būti skirti atskirų rungčių laimėtojams - galite susigalvoti pačių įvairiausių nominacijų, pabrėžiančių gerąsias vaikų savybes, pavyzdžiui, „Draugiškiausias Velykų zuikis", „Linksmiausias Velykų zuikis", „Dosniausias Velykų zuikis" ir taip toliau.

Margučių slėpynės

Kaip žaidžiama? Nėra žinoma, ar lietuviai seniau žaidė tokį žaidimą, tačiau užsienyje gan populiaru margučius slėpti - vaikai jų ieško, o žaidimo vedėjas sako „šilta" arba „šalta". Jei tik orai leidžia, šį žaidimą smagiausia žaisti lauke, tačiau margučius galima išslapstyti ir namuose.

Kas laimi žaidimą? Žaidimas baigiamas likus keturiems žaidėjams, laimi tas, kuris surenka daugiausia kiaušinių.

Kiaušiniavimas

Kaip žaidžiama? Tokį žaidimą žaisdavo kaimuose - vaikas ateidavo į trobą, padainuodavo dainelę ar pasakydavo eilėraštuką ir į burną įsikišdavo pirštą. Vienas pirštas - vienas kiaušinis. Du pirštukai - du kiaušiniai. Jeigu vaikas įsikišdavo burnon daugiau pirštukų, tai jį iš trobos išvarydavo, kad nebūtų godus.

Kas laimi žaidimą? Žinoma, kad tas, kuris prisikiaušiniavo daugiausiai!

Kiaušiniavimas pievoje

Kaip žaidžiama? Smagiausia šį žaidimą žaisti lauke, bet jei oro sąlygos netinka, galima ir didesnėje patalpoje. Išdėliokite kuo daugiau kiaušinių kuo didesniame plote. Žaidimo tikslas - surinkti kuo daugiau kiaušinių.

Kas laimi žaidimą? Žaidimą laimi tas, kuris margučių surenka daugiausiai.

Margučių bukynės

Kaip žaidžiama? Šį žaidimą tikrai žinote ir žaidžiate, tik tradicinis pavadinimas mažiau žinomas. Bukynių metu tikrinamas kiaušinio stiprumas - vienas laiko kiaušinį delne, o kitas daužia.

Kas laimi? Laimi tas, kurio kiaušinis neskyla arba lieka sveikiausias. Beje, seniau šį žaidimą žaisdavo beveik vien vyrai.

Margučių ridenimas

Kaip žaidžiama? Margučius ridename nuo iškelto medinio (arba kitokio) lovelio. Jeigu ridenant jūsų kiaušinis liečia kitus margučius, šie margučiai atitenka ridenančiam. Buvo tikima, kad taip pažadinami žalčiai, gyvatės. Jie pradeda šliaužioti, kutena žolę bei kitus augalus ir taip juos pabudina. Šis žaidimas gali tęstis iki begalybės, tad galite susigalvoti jums tinkančią varžybų sistemą: riboti „kėlinių" trukmę, rengti atkrentamąsias varžybas vienas prieš vieną (ar du prieš du).

Kas laimi žaidimą? Laimi tas, kuris susirenka daugiausiai margučių. Tas, kurio margutis nurieda toliausiai ir lieka kitų nepaliestas, gali gauti specialų prizą.

Margutis šaukšte

Kaip žaidžiama? Pasidalijama į komandas, kurios dalyvauja velykinių kiaušinių nešimo estafetėje. Galima nešti tiek margutį, tiek žalią kiaušinį. Kiaušinis nešamas įdėtas į šaukštą - tai ne menkos koordinacijos reikalaujanti užduotis! Kiekvienas komandos narys turi kuo greičiau nuo starto linijos iki kitame gale esančio krepšio nunešti kiaušinį, kuo greičiau grįžti atgal ir perduoti šaukštą („estafetės lazdelę") kitam komandos nariui.

Kas laimi žaidimą? Laimi greičiausiai įveikę estafetę, tačiau užduotį galite pasunkinti: skirti po tašką už kiekvieną sveiką margutį, plius vieną tašką už greitį. Tokiu atveju laimi komanda, surinkusi daugiau taškų.

Mažojo margučio paieška

Kaip žaidžiama? Šis žaidimas - puikus būdas prie stalo susodinti įsidūkusius vaikučius. Tam, kad visi žinotų, ko ieško, žaidimo vedėjas visiems parodo mažą ryškų kiaušinuką (pavyzdžiui, putpelės ar šokoladinį, įpakuotą į spalvotą foliją). Žaidėjams pasišalinus iš kambario, jį padeda matomoje, tačiau ne itin akivaizdžioje vietoje. Į kambarį susirinkusiųjų užduotis - apžvelgti aplinką, pamatyti kiaušinuką ir, kitiems neišduodant vietos, tylomis atsisėsti prie stalo.

Kas laimi žaidimą? Šiuo atveju renkamas „pralaimėtojas" (paskutinis pamatęs kiaušinuką ar jo neradęs). Jis turi išsipirkti vietą prie stalo, t.y. įvykdyti užduotį, tačiau, kad jis ypatingai neliūdėtų, užduotis turėtų būti smagi - pavyzdžiui, padeklamuoti eilėraštuką.

Velykiniai Sekliai

Kaip žaidžiama? Šis žaidimas tinka, kai vaikų būrys yra didesnis. Žaidžiama tiek turų, kiek yra vaikų, kiekvienas po kartą pabūna Sekliu. Žaidėjai sustoja į eilutę, o rankas laiko už nugaros. Žaidimo vedėjas eidamas už žaidėjų nugaros, vienam įduoda į rankas margutį. Tuomet į kambarį įeina Seklys ir bando atspėti, kas turi kiaušinį. Jei atspėja iš pirmo karto - gauna tris taškus, jei iš antro - du, jei iš trečio - vieną. Jei atitinkamas spėjimas neteisingas, taškai atitenka įvardintam vaikui.

Kas laimi žaidimą? Žaidimą laimi tas, kuris po visų turų turi daugiausiai taškų.

Margučių žolės riedulys

Kaip žaidžiama? Šis žaidimas tinka vėlyvoms Velykoms, kai žolė jau būna sužėlusi. Margučius per žolę ridename virtuvinėmis mentelėmis, šaukštais, lazdomis ar kokiais kitais po ranka turimais rakandais (jei jie skirtingi, galima traukti burtus, kam koks atitenka - tai irgi žaidimo dalis!).

Kas laimi žaidimą? Laimi tas, kuris margutį nuo vieno pievos galo iki kito atridena greičiausiai.

Velykinio kiškio gaudynės

Kaip žaidžiama? Žaidimas panašus į paprastas gaudynes, bet reikia ne bėgioti, o šokinėti. Be to, kiekvienas vaikas turi po kiaušinį. Pagavusiam atitenka pagautojo kiaušinis.

Kas laimi žaidimą? Likus trims žaidėjams, laimėtoju skelbiamas tas, kuris sugavo daugiausiai zuikių, kiti du atitinkamai pasidalija antrą ir trečią vietas.

Deda-nededa

Kaip žaidžiama? Kad vištos deda kiaušinius, žino kiekvienas. Bet kiaušinių yra pačių įvairiausių, o juos deda ne tik paukščiai, bet ir ropliai, žuvys ir net žinduoliai (ančiasnapis ir echidna)! Tai proga vaikams ne tik pažaisti, bet ir sužinoti šį tą naujo! Vaikai sustoja eilute, nubrėžiama starto linija, finišo linija, ir tarpiniai finišai (geriausia iki 10). Žaidimo vedėjas sako skirtingus gyvūnus ir paukščius, jei įvardintas gyvūnas, vaiko nuomone, deda kiaušinius, jis pakelia ranką. Žingsnį į priekį žengia tie, kas atsakė teisingai. Atsakę neteisingai žengia žingsnį atgal (bet ne toliau starto linijos).

Kas laimi žaidimą? Žaidimas laimi tas, kuris pirmas kerta finišo liniją.

Kiaušinukų žvejyba

Kaip žaidžiama? Šis žaidimas puikiai tinka šiltai Velykų dienai, tačiau jį galite žaisti ir namuose, tiesiog naudokite mažesnį indą ir griebimo įrankį. Suberkite į vandens pripildytą baseiną, vonelę ar dubenį plastikinius kiaušinius, kuriems išgriebti naudojamas tinkliukas, virtuvinis sietelis ar tiesiog šaukštas. Užduotis vaikui - kuo greičiau išgriebti visus (arba tam tikros spalvos) kiaušinukus.

Kas laimi žaidimą? Žaidimą laimi greičiausiai iš vandens išgriebęs kiaušinukus (galite naudoti telefone esantį chronometrą).

Margučių mėtymas aukštyn

Kaip žaidžiama? Kiekvienas žaidėjas turi velykinį margutį. Suskaičiavus iki trijų visi kartu juos išmeta į viršų, o paskirta teisėjų pora atidžiai stebi. Visi kiaušinį pagavę gauna po tašką, o tas, kuris išmetė kiaušinį aukščiausiai - papildomą bonus tašką. Žinoma, šį žaidimą reikėtų žaisti lauke, tačiau, jeigu Velykas švenčiate namuose, kiaušinius meskite sėdėdami ant grindų, tuomet jie nepakils taip aukštai ir neatsitrenks į lubas ir geriau naudokite netikrus kiaušinius. Jei žaidžia vyresni vaikai, užduotį galite pasunkinti kiekvienam vaikui įduodami po du kiaušinius - sugauti du kiaušinius išmestus į viršų reikia žymiai geresnės koordinacijos. Tokiu atveju nepagauti kiaušiniai iškrenta iš žaidimo, tad su vienu kiaušiniu rinkti taškus yra sudėtingiau.

Kas laimi žaidimą? Žaidžiama iki 10 taškų (galima pasirinkti ir kitą taškų skaičių - kuo vyresni vaikai, tuo ilgiau gali trukti žaidimas).

Kiaušinių gaudymas

Kaip žaidžiama? Šis žaidimas tinka vyresniems vaikams (paaugliams) ir suaugusiems. Visi žaidėjai pasidalina poromis ir sustoja vienas priešais kitą. Kiekviena pora turi žalią kiaušinį. Vedėjas liepia žengti žingsnį atgal. Žengus atgal tas, kuris turi kiaušinį privalo jį mesti savo porininkui. Tuomet vedėjas vėl liepia žengti atgal - žengiamas dar žingsnis atgal ir vėl metamas kiaušinis, jau iš didesnio atstumo. Jeigu porininkui nepavyksta pagauti kiaušinio, tai žiūrima - jeigu kiaušinis nesudužo, o tik įskilo, tai pora vėl atsistoja viena priešais kitą ir žaidžia toliau, jeigu kiaušinis sudužo - pora iškrenta.

Kas laimi žaidimą? Žaidžiama, kol lieka viena žaidėjų pora - ji ir skelbiama žaidimo nugalėtoja.

Margučių sukimas

Kaip žaidžiama? Visi žaidėjai pasiima po margutį, susėda ant žemės ar prie stalo ir vienu metu įsuka margučius bei greitai patraukia rankas.

Kas laimi žaidimą? Belieka stebėti - kieno margutis suksis ilgiausiai, tas ir laimės!

# data[].attributes.attachment_link.title
15 velykinių žaidimų vaikams | Tėvų Darželis

# data[].attributes.attachment_link.description
Studio Africa | Shutterstock.com Velykos - stebuklinga pavasario, atgimimo ir džiaugsmo šventė, neįsivaizduojama smagių žaidimų. Velykų žaidimai yra puikus būdas išsijudinti po sočių valgių. Žaisdami juos ne tik pajudėsite, pabendrausite, bet ir supažindinsite vaikus su tradicijomis jiems labiausiai patinkančiu būdu!

# data[].attributes.body
TIKSLAS – susipažinti su pavasario švente Velykomis, šventės simbolika.
UŽDAVINIAI:

1.    Skatinti vaiką domėtis Velykų tradicija, reikšti emocijas meno kalba.

2.    Lavinti sakytinę ir rašytinę kalbą.

3.    Ugdyti skaičiavimo, rūšiavimo, spalvų pažinimo gebėjimus.

4.    Pajausti artėjančios šventės nuotaiką.

Planą parengė Šiaulių lopšelio-darželio „Varpelis“ auklėtoja L. Juzulėnienė, 2020 m.